Hit40.no

Hit40.no er et norsk musikk- og filmprogram for ungdom som gikk på TV 2 fra 1997 til 2000. Programmet ble ledet av Gunilla Holm og var i starten en presentasjon av ukas mest spilte låter, med utgangspunkt i Hit40-lista. Fra 1998 ble programmet utvidet med en egen ukentlig filmsending som gikk separat fra musikkprogrammene. Filmprogrammet fikk samme form som musikkprogrammet, og var i hovedsak en presentasjon over ukas mest leide videofilmer - og etterhvert også mest sette kinofilmer. Musikkprogrammene kan best beskrives som et listepop-program.VG - MIN FREDAGSKVELD (11.04.1997) «Gunilla Holm (24) Aktuell: Programleder i TV 2s listepop-program, «Metro», siden august i fjor.»

Hit40.no startet sine sendinger i januar 1997 og var en slags videreføring av det direktesendte Metro, som gikk høsten 1996. Til tross for endret konsept så gikk også Hit40.no i starten under navnet Metro (med undertittelen Hit40.no). Etter drøyt to måneder endret det navn til Metro Hit 40.no,Aftenposten Aften - TV-program (1.4.1997, s.42) og kort tid etter ble det bare hetende Hit40.no.Aftenposten Aften - TV-program (3.6.1997, s.46)

Programmet ble i august 2000 erstattet at ungdomsprogrammet Sone 2. 

 Sendinger 
Programmet gikk en gang i uka det første året, på tirsdager (med reprise på fredager) og var viet popmusikk. I 1998 ble det utvidet til to programmer i ukaDagbladet - Bryter mannsdominansen (9.1.1998) «Fra begynnelsen av februar øker hun dosen til to Hit 40-show i uka.» (tirsdager og onsdager) der det ene tok for seg ukas mest spilte låter og det andre ukes mest leide filmer på video.Aftenposten Aften - TV-program (4.2.1998, s.55) Fra april 1999 omfattet sistnevnte program også ukas mest sette kinofilmer.Aftenposten Aften - TV-program (13.4.1999, s.50)

I 2000 gikk de atter tilbake til ett program i uka, som tok for seg ukas mest spilte låter. Dette var programmets siste sesong og ble sendt uten programleder.

Seertall
I første halvår av 1998 hadde programmet en seeroppslutning på 66 000, med 81 000 som det høyeste. Programmets konkurrent, VG-lista Top 20, hadde i samme periode en gjennomsnittlig seeroppslutning på 50 000.Aftenposten Aften - Gunilla Holm - en hit på TV (19.6.1998, s.72)

Hit 40-lista
Hit 40-lista, som var utgangspunktet for TV-programet, var et samarbeidsprosjekt mellom Dagbladet, TV 2 og P4 og skulle speile de låtene som er mest spilt på radio.Dagbladet - Hit 40 på godt og vondt (24.3.1998) Lista baserte seg på elektronisk monitoring av radiostasjoner i Norge og var rangert ved hjelp av et lyttervektet poengsystem. Lyttertall ble levert av Norsk Gallup. Lista ble presentert ukentlig i Dagbladet, P4 og i TV 2-programmet med samme navn.

Lista og programmet dannet også utgangspunktet for HitAwards. En prisutdeling som ble arrangert årlig fra 1998 til 2002. Gunilla Holm ledet flere av dem.Dagbladet - Klare for fjortisshow (30.6.2000)

Lista har møtte en del kritikk som gikk på at den ikke var representativ for hva som spiltes på radio og at den inneholdt lite norsk musikk. Kritikken var særlig sterk i 2004 og kom fra daværende musikksjef i P1, Per Ole Hagen og daværende musikksjef i P3, Håkon Moslet.Aftenposten - Musikksjefen i P1: Hit40 ikke representativ (20.10.2004) Allerede i 2002 gikk NRKs radiosjef Nils Heldal, ut og kalte lista for «en manipulering av den norske radiovirkeligheten».VG - hit40 har ingen verdi (22.11.2002) Den har også blitt kritisert for å ha et innfløkt vektingssystem radiostasjonene i mellom. Noe som var hovedgrunnen til at Dagbladet sluttet å publisere den.

Referanser

Kategori:TV-produksjoner på TV 2 Norge
Kategori:Norske musikkprogrammer på TV
Kategori:Norske filmprogrammer på TV
Kategori:Norske TV-produksjoner fra 1990-årene
Kategori:Norske hitlister